Luni seara, jandarmii din Cluj-Napoca au fost trimiși către o locuință din cartierul Mărăşti, unde o tânără a cerut ajutor deoarece fostul iubit o hărțuia.
Jandarmii au început căutarea tânărului în jurul blocului și l-au găsit în scurt timp. În urma somațiilor, bărbatului i s-a făcut un control corporal și asupra sa a fost descoperit un cuțit mic.
Pentru că avea răni la un braț, jandarmii au chemat ambulanța.
"Se pare că bărbatul gelos, în vârstă de 20 de ani, a avut un cuțit cu care a lovit ușa fostei partenere și văzând că nu îi deschide, s-a automutilat provocându-și mai multe răni pe corp. Până la sosirea ambulanței, jandarmii i-au acordat acestuia primul ajutor", informează Jandarmeria.
(sursa: Mediafax)